**Kellele:** Erinevad ettevõtted

**Kellelt:** Priit Soosaar, Kategooriajuht (side ja radarid)

 Riigi Kaitseinvesteeringute Keskus

Dokumendi number: 2-7/22/4774

Kuupäev: 22.11.2022

**KUTSE TURU-UURINGUL OSALEMISEKS**

Kavandatav riigihange „ **Kaitseväes kasutuses olevate sõidukite (sh militaarsõidukite), konteinerlahenduste ja soetamisel olevate masinate (sh konteinerlahendused) sidelahenduste arendus ja -väljaehitamine**“

Hanke eeldatav maksumus on analüüsimisel, küll aga saame kinnitada, et johtuvalt erinevatest kaitsevõime projektide käivitamisest lähiaastatel kasvab teadaolevalt vajaminev ehitusmaht, seetõttu tuleb tagada Riigi Kaitseinvesteeringute Keskusel koostöös tööstusega võimalikult efektiivne ajakasutus, ehituskiirus kui ka efektiivne eelarve kasutus, mille osas saaks riik tagasi võimalikult palju kaitsevõimet

**Turu-uuringu eesmärk**

Turu-uuring on riigihanke ettevalmistamiseks ja hankelepingu eseme täpsemaks määratlemiseks teostatav analüüs, mille eesmärgiks on kaardistada hangitava kauba ja/või teenuse turusituatsioon, võimalik pakkujate olemasolu, hinnatasemed, tarneajad ja muud olulised kriteeriumid. Turu-uuring viiakse läbi vastavalt riigihangete seadusele § 10.

Turu-uuringu läbiviimise tulemusena saab Riigi Kaitseinvesteeringute keskus (edaspidi RKIK) määratleda sobivaima hankemenetluse liigi, kirjeldada konkurentsi tagavad tehnilised nõuded ostetavale kaubale/teenusele, fikseerida pakkujate kvalifitseerimistingimused ning ka võimalikud pakkumuste hindamiskriteeriumid.

Kavandatava riigihanke eesmärgiks on järgneva **seitsme (7) aasta jooksul** soetada tellida Kaitseministeeriumi valitsemisala asutustele (sh volituse alusel liitunud asutused) (Kaitseliit), kaitseväes kasutustes olevate sõidukite, konteinerlahenduste ja soetamisel olevate masinate (sh konteinerlahendused) sidelahenduste arendus ja –väljaehitustöid koos kõigi vajaminevate teenuste ja komponentide hankimisega.

Sõlmitava raamlepinguga on hankijal õigus tellida ka muid hanke esemega lahutamatult seotud/võrdväärseid tooteid/erinevate parameetritega/uuemaid mudeleid vmt ja kaasnevaid teenuseid sh garantiihooldus ja riistvara hooldus ja remont, tarkvara pikendused jm.

Hea ettevõtja, sinu tagasiside antud turu-uuringu faasis on väga oluline, seetõttu palun edastada oma tagasiside vastavalt LISA 2 „Tagasiside leht“ vormile, kus on küsimusi võimalike hanketingimuste kohta.

Palun esitada tagasiside elektrooniliselt aadressile priit.soosaar@kaitseinvesteeringud.ee **hiljemalt 02. detsembriks 2022.**

Edukale koostööle lootma jäädes

Lugupidamisega,

*/allkirjastatud digitaalselt/*

Priit Soosaar

Kategooriajuht (side ja radarid)

Tel 717 0461, mobiil 5919 5005

E-mail priit.soosaar@kaitseinvesteeringud.ee

**LISA 1 Hankeobjekti lühikirjeldus**

Side ja juhtimissõidukite ja nendesse sidesüsteemide integreerimise ning välja ehitamine raamlepingu hange.

* **Hanke objekt:**
	+ Kaitseväes kasutuses olevate sõidukite, konteinerlahenduste ja soetamisel olevate masinate (sh konteinerlahendused) sidelahenduste arendus ja -väljaehitamine“
	+ Leida Riigi Kaitseinvesteeringute Keskusele, Kaitseväele ja Kaitseliidule raamlepingu partnerid erinevate side ja juhtimissüsteemide väljaarendamiseks, ehitamiseks, (sh ümberehitamiseks), erinevate sidesüsteemine ja elektrisüsteemide integreerimiseks koos kõigi kaasnevate tööde ja teenustega (sh komponentide tootmine, hooldus ja remontteenus)
	+ Kavandatav hange hõlmab endas ka integreerimise ja ehitustöid, sellega seotud projekteerimise (sealhulgas ka raadiotehnilised koostoime arvutused), konstrueerimise ja joonestamise töid, paigaldusdetailide tootmist (vajadusel ka üksikult), integreeritud sidesüsteemide varuosade tootmist või tarnet, projektdokumentatsiooni koostamist (sh eelprojekt, põhiprojekt, kasutusjuhendid, manuaalid, skeemid jm)
	+ Võimalikud ehitusobjektid: Tsiviilsõidukid, militaarsõidukid, maastur, veoauto, kallurauto, buss, ATV, mootoratas, traktor, konteinerlahendused, furgoonid, soomustatud sõidukid (transpordivahendid), soomustatud lahingumasinad (sh roomiksõidukid tankid, suurtükid jm) ning pioneeritehnika (eritehnika, n buldooserid, puksiirid jm).
	+ Täpsed tehnilised kirjeldused koos mahtudega koostatakse minikonkursside käigus.
* **Teostatavad tööd sisaldavad (nimekiri ei ole lõplik):**
	+ Sõidukites vajalike tingimuste nagu töökohtade ja sisseseade (toolid koos turvalahendustega, lauad, riiulid, varustuse kinnituskohad jne) projekteerimine, valmistamine, soetamine ning paigaldamine.
	+ Hankeobjektide väliskorpuste töötlemine (lõikamine, keevitus, parendus jms) k.a. soomuse töötlemine vajalike kinnituste või ühenduste tegemiseks.
	+ Hanke objektides nõutud sisekliima (kütte- valgustus-, ventilatsiooni- ja jahutusseadmed) projekteerimine, seadmete komponentide ost, integratsioon jja välja ehitamine.
	+ Paigaldatavate seadmete jaoks toitesüsteemi projekteerimine ning nõuetekohane välja ehitamine (elektri generaatorid, toiteplokid, akude laadimis lahendused, akud, buffertoitesüsteemid, alalisvoolu süsteemid, madalpinge vahelduvvoolu süsteemid, inverterid, maanduslahendused, kilbid).
	+ Raadiosüsteemide nõuetekohane paigaldamine, sealhulgas antennikaablite valmistamine, kõrgsagedus- kommutatsioonipaneelide valmistamine, antennide kinnituskohtade valmistamine, antennide paigaldamine koos koostoime kalkulatsiooniga, erinevate raadiosüsteemiga seotud mil kaablite valmistamine ning paigaldamine, raadioseadmete paigaldamiseks vajalike detailide projekteerimine ning tootmine ja vajaminevate seadmete müümine hankijale
	+ Kohtvõrgu välja ehitamine koos keerupaar vask ja fiiber optika kaablite valmistamisega (vm) ja keskkonna tingimustesse sobivate kohtvõrgu seadmete tarnimisega.
	+ Sõidukitele vajalike sisend-väljundühenduste paneelide projekteerimine ning valmistamine või seadmete müümine
	+ Kõik teostatavad tööd dokumenteeritakse ning valmis projekt dokumentatsioon antakse üle tellijale.
	+ Kõikide projekteeritud ja valmistatud detailide (kaablid, kinnitusdetailid, abivahendid vms) kohta koostatakse detailsed joonised eesmärgiga toodet taas toota ning nende intellektuaalomand kuulub hankijale ehk hankijal on õigus järgnevate või tulevaste hangete raames esitatud jooniste, dokumentatsiooni alusel tellida vajaminevaid tooteid/teenuseid ka kolmandatelt osapooltelt
	+ Sõidukitesse ehitatud süsteemidele koostatakse kasutusjuhendid ning viiakse läbi lõppkasutaja koolitused.
	+ Ehitatud süsteemide kohta koostatakse tehniku juhendid ning viiakse läbi lõppkasutaja tehniku koolitused
	+ Ehitatud süsteemid kohta koostatakse illustreerivad varuosa kataloogid.
	+ Projektdokumentatsioon sh 3D joonised, skeemid jm
	+ Kõik süsteemide ehitusega seotud ja koostatud dokumendid kuuluvad tellijale (sh kogu IP) ning ei kuulu avalikustamisele kolmandatele osapooltele. Dokumentatsiooni avalikustamine kolmandatele osapooltele on lubatud vaid tellijal (n uute hangete ja/või minikonkursside läbiviimisel jm)
* **Hooldus ja remont ja komponendid**
	+ Pakkujal peab olema võimekus teostada garantiiremonti ja –hooldust ning garantiijärgset remonti ja hooldust Eestis Vabariigis.
	+ Pakkujal peab olema võimakus pakkuda esemega lahutamatult seotud/võrdväärseid tooteid/erinevate parameetritega/uuemaid mudeleid, süsteemi tarbeks varuosasid ja kaasnevaid teenuseid sh garantiihooldus jm. Näiteks varuosade hulka võivad kuuluda inverteerid, antennialused, seinakinnitused, vajaminevad kaablid varustuse ühendamiseks konteinerites, antennikaablid, kõrgsagedus- kommutatsioonipaneelid, antennide kinnitused jm varuosad, mis on oluline konteinerlahenduste jätkusuutlikuks elutsükli tagamiseks.
	+ Pakkuja peab tagama defekteerimise ja tegema ettepanekud vea kõrvaldamiseks 48 tunni jooksul (va. Eesti Vabariigi riigipühad) alates veateate saamisest Eesti piires.
	+ Pakkuja peab rikked kõrvaldama ja mitte töökorras seadmed vahetama 7 tööpäeva jooksul. Suuremate rikete kõrvaldamine lepitakse kokku eraldi